Energiatodistukset laaditaan energiatodistusrekisterin kautta, käsin allekirjoitettuja lomakkeelle laadittuja todistuksia ei enää hyväksytä. Energiatodistusrekisteriä ylläpitää Asumisen rahoitus- ja kehittämiskeskus ARA. Rekisteröintimaksulla rahoitetaan ARA:n tietojärjestelmän ylläpitokustannukset. Energiatodistusten tietojärjestelmä perustuu lakiin rakennusten energiatodistustietojärjestelmästä (147/2015).